Ziolkowski (Stad)

Ziolkowski (op Russesch: Циолковский) ass eng kleng zoue Stad am Oblast Amur am Fären Osten a Russland. Si ass de Verwaltungszentrum vum Stadkrees Uglegorsk. Si läit eng 180 km nërdlech vu Blagoweschtschensk, dem Verwaltungszentrum vun der Regioun, um Uwänner vum Bolschaja Pjora, engem Niewefloss vum Seja. Eng 20 km südëstlech dervu läit de Kosmodrom Wostotschny.

Si huet 6.328 Awunner (Stand: 2016) an eng Fläch vun zirka 63 km².

Ziolkowski gouf am Joer 1961 als Uglegorsk (Углегорск) gegrënnt. Eng fofzeg Joer dono gouf nieft dem Uert de Kosmodrom Wostotschny gebaut, deen 2015 de Betrib ophuelen an no an no d'Weltraumgare Baikonur am Kasachstan ersetze soll. An dësem Zesummenhank krut den Uert am September 2015 d'Stadrechter a gouf den 30. Dezember 2015 zu Éiere vum russesche Raumfaartpionéier Konstantin Ziolkowski an Ziolkowski ëmbenannt.http://www.ampravda.ru/2014/06/26/049608.html Den éischte Rakéitestart vum Kosmodrom war den 28. Abrëll 2016.

 Um Spaweck 

 Offiziell Websäit 

Kategorie:Stied a Russland
Kategorie:Oblast Amur
Kategorie:Raumfaart an der Sowjetunioun an a Russland